CELEX: 32008R0077
Language: mt
Date: 2008-01-28 00:00:00
Title: Regolament tal-Kummissjoni (KE) Nru 77/2008 tat- 28 ta’ Jannar 2008 li jiffisa l-obbligi għall-konsenja għaz-zokkor tal-kannamieli li għandu jiġi importat taħt il-Protokoll ta' l-AKP u l-Ftehim ma' l-Indja għall-perjodu ta' konsenja 2007/2008

29.1.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 24/6
            
         REGOLAMENT TAL-KUMMISSJONI (KE) Nru 77/2008
   tat-28 ta’ Jannar 2008
   li jiffisa l-obbligi għall-konsenja għaz-zokkor tal-kannamieli li għandu jiġi importat taħt il-Protokoll ta' l-AKP u l-Ftehim ma' l-Indja għall-perjodu ta' konsenja 2007/2008
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 318/2006 ta' l-20 ta' Frar 2006 dwar l-organizzazzjoni komuni tas-swieq fis-settur taz-zokkor (1), u b'mod partikolari l-Artikolu 31 tiegħu,
   Billi:
   
               (1)
            
            
               L-Artikolu 12 tar-Regolament tal-Kummissjoni (KE) Nru 950/2006 tat-28 ta' Ġunju 2006 li jistabbilixxi regoli ddettaljati ta' applikazzjoni għas-snin tas-suq 2006/2007, 2007/2008 u 2008/2009 għall-importazzjoni u l-irfinar tal-prodotti taz-zokkor skond ċerti kwoti tariffarji u ftehimiet preferenzjali (2) jipprovdi għal regoli ddettaljati għall-iffissar ta' l-obbligi tal-konsenja bħala mingħajr dazju għal prodotti li jaqgħu taħt il-kodiċi NM 1701, espressi f'ekwivalenti ta' zokkor abjad, għall-importazzjonijiet li joriġinaw f'pajjiżi li huma firmatarji għall-Protokoll ta' l-AKP u l-Ftehim ma' l-Indja.
            
         
               (2)
            
            
               L-applikazzjoni ta' l-Artikoli 3 u 7 tal-Protokoll AKP, l-Artikoli 3 u 7 tal-Ftehim ma' l-Indja u l-Artikolu 12(3) u l-Artikoli 14 u 15 tar-Regolament (KE) Nru 950/2006 wasslu lill-Kummissjoni biex tiffissa l-obbligi tal-konsenja għal kull pajjiż ta' esportazzjoni għall-perjodu ta' esportazzjoni 2007/2008 fuq il-bażi ta' l-informazzjoni kurrentement disponibbli.
            
         
               (3)
            
            
               Ir-Regolament tal-Kummissjoni (KE) Nru 505/2007 (3) jiffissa proviżorjament obbligi ta’ konsenja għal zokkor tal-kannamieli li għandu jiġi impurtat taħt il-Protokoll AKP u l-Ftehim ma’ l-Indja għall-perjodu ta’ konsenja 2007/2008.
            
         
               (4)
            
            
               Huwa għalhekk neċessarju li jiġu stabbiliti l-obbligi għall-konsenja għall-perjodu 2007/2008 skond il-punt (b) ta' l-Artikolu 12(2) tar-Regolament (KE) Nru 950/2006
            
         
               (5)
            
            
               Il-miżuri pprovduti f'dan ir-Regolament huma f'konformità ma' l-opinjoni tal-Kumitat tal-Ġestjoni taz-Zokkor,
            
         ADOTTAT DAN IR-REGOLAMENT:
   Artikolu 1
   L-obbligi ta' konsenja għall-importazzjonijiet li joriġinaw fil-pajjiżi firmatarji għall-Protokoll ta' l-AKP u għall-Ftehim ma' l-Indja fir-rigward ta' prodotti li jaqgħu taħt il-kodiċi NM 1701, espressi f'ekwivalenti ta' zokkor abjad, fil-perjodu għall-konsenja 2007/2008 għal kull pajjiż ta' esportazzjoni kkonċernat, għandhom ikunu kif stabbiliti fl-Anness.
   Artikolu 2
   Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 28 ta’ Jannar 2008.
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 58, 28.2.2006, p. 1. Ir-Regolament kif emendat l-aħħar bir-Regolament (KE) Nru 1260/2007 (ĠU L 283, 27.10.2007, p. 1).
   
      (2)  ĠU L 178, 1.7.2006, p. 1. Ir-Regolament kif emendat l-aħħar bir-Regolament (KE) Nru 371/2007 (ĠU L 92, 3.4.2007, p. 6).
   
      (3)  ĠU L 119, 9.5.2007, p. 22.
   
      ANNESS
      L-obbligi għall-kunsinni ta' l-importazzjonijiet ta' zokkor preferenzjali li joriġina fil-pajjiżi firmatarji għall-Protokoll ta' l-AKP u għall-Ftehim ma' l-Indja espressi f'ekwivalenti ta' tunnellati ta' zokkor abjad, għall-perjodu 2007/2008:
      
                  (tunnellati)
               
            
                  Protokoll ta' l-AKP jew għall-Ftehim ma' l-Indja. Pajjiżi firmatarji
               
               
                  Obbligi ta' konsenja 2007/2008
               
            
                  Il-Barbados
               
               
                  32 864,83 
               
            
                  Il-Beliże
               
               
                  53 741,88 
               
            
                  Il-Kongo
               
               
                  10 186,10 
               
            
                  Il-Kosta ta' l-Avorju
               
               
                  10 123,12 
               
            
                  Il-Fiġi
               
               
                  162 656,25 
               
            
                  Il-Gujana
               
               
                  170 203,57 
               
            
                  L-Indja
               
               
                  9 999,83 
               
            
                  Il-Ġamajka
               
               
                  132 129,06 
               
            
                  Il-Kenja
               
               
                  5 017,07 
               
            
                  Il-Madagaskar
               
               
                  9 905,00 
               
            
                  Il-Malawi
               
               
                  19 898,32 
               
            
                  Il-Mawrizju
               
               
                  476 789,70 
               
            
                  Il-Możambik
               
               
                  5 965,92 
               
            
                  Saint Kitts u Nevis
               
               
                  0,00 
               
            
                  Is-Surinam
               
               
                  0,00 
               
            
                  Is-Sważiland
               
               
                  117 368,72 
               
            
                  It-Tanzanija
               
               
                  9 672,60 
               
            
                  It-Trinidad u t-Tobago
               
               
                  47 513,60 
               
            
                  L-Uganda
               
               
                  0,00 
               
            
                  Iż-Żambja
               
               
                  8 179,91 
               
            
                  Iż-Żimbabwe
               
               
                  37 660,14 
               
            
                  Total
               
               
                  1 319 875,62